Γενικές εκλογές στο Μεξικό 2024

Οι γενικές εκλογές διεξήχθησαν στο Μεξικό στις 2 Ιουνίου 2024. Οι ψηφοφόροι εξέλεξαν νέο πρόεδρο με θητεία έξι ετών, όλα τα 500 μέλη της Βουλής των Αντιπροσώπων, και όλα τα 128 μέλη της Γερουσίας της Δημοκρατίας. Οι εκλογές αυτές διεξήχθησαν ταυτόχρονα με τις πολιτειακές εκλογές του 2024.  

Η Κλαούντια Σέινμπαουμ, μέλος του αριστερού πολιτικού κόμματος Morena, θεωρήθηκε ευρέως από το κόμμα της ως η κορυφαία υποψήφια για να διαδεχθεί τον πρόεδρο Αντρές Μανουέλ Λόπες Ομπραδόρ και τελικά εξασφάλισε το χρίσμα του κυβερνητικού συνασπισμού Sigamos Haciendo Historia. Η Σοτσίτλ Γκάλβες αναδείχθηκε επικρατέστερη του Fuerza y Corazón por México έπειτα από άνοδο στη δημοτικότητά της λόγω κριτικής προς τον Λόπες Ομπραδόρ. Το Κίνημα Πολιτών, το μοναδικό εθνικό κόμμα χωρίς συνασπισμό, υπέδειξε τον Χόρχε Μάινες. Αυτές ήταν οι πρώτες γενικές εκλογές στην ιστορία του Μεξικού στις οποίες οι περισσότερες υποψήφιες για την προεδρία της χώρας ήταν γυναίκες.  

Η Σέινμπαουμ κέρδισε τις προεδρικές εκλογές με διαφορά άνω των 33 ποσοστιαίων μονάδων, καθιστάμενη η πρώτη γυναίκα και το πρώτο άτομο εβραϊκής καταγωγής που εκλέχθηκε πρόεδρος του Μεξικού. Υπήρξε επίσης η πρώτη εβραία γυναίκα που εξελέγη αρχηγός κράτους στη Λατινική Αμερική. Οι εκλογές ανέδειξαν τη Σέινμπαουμ ως την υποψήφια με τις περισσότερες ψήφους στην ιστορία του Μεξικού, ξεπερνώντας το ρεκόρ του Λόπες Ομπραδόρ με 30,1 εκατομμύρια ψήφους το 2018. Η Σέινμπαουμ ορκίστηκε επίσημα την 1η Οκτωβρίου 2024.  

Στις βουλευτικές εκλογές, ο συνασπισμός Sigamos Haciendo Historia κέρδισε υπερπλειοψηφία στη Βουλή των Αντιπροσώπων, εξασφαλίζοντας το 73% των εδρών, το υψηλότερο ποσοστό για κόμμα ή συνασπισμό από τις εκλογές του 1982. Ο συνασπισμός υπολείπονταν τριών εδρών για υπερπλειοψηφία στη Γερουσία, αλλά οι αποχωρήσεις των δύο γερουσιαστών που εξελέγησαν με το PRD στις 28 Αυγούστου μείωσαν το έλλειμμα σε μία· η υπερπλειοψηφία τελικά εξασφαλίστηκε με την αποχώρηση προς τη Morena της Σίνθια Λόπες Κάστρο, που είχε εκλεγεί με το PRI στην Πόλη του Μεξικού, στις 12 Νοεμβρίου.

## Εκλογικό σύστημα
Το Εθνικό Εκλογικό Ινστιτούτο (INE) επιβλέπει τις ομοσπονδιακές εκλογές στο Μεξικό. Οι αρμοδιότητές του περιλαμβάνουν την οργάνωση της ημέρας των εκλογών, την παραγωγή και διανομή εκλογικού υλικού, την καταμέτρηση των ψήφων και την επικύρωση των εκλογικών αποτελεσμάτων.

Οι ψηφοφόροι πρέπει να παρουσιάσουν την εκλογική τους ταυτότητα στα εκλογικά τμήματα για να ψηφίσουν. Οι ψηφοφόροι με σωματικούς περιορισμούς ή αναπηρίες και οι ψηφοφόροι σε προφυλάκιση μπορούν να ψηφίσουν εκ των προτέρων, με το εκλογικό υλικό να αποστέλλεται στον ψηφοφόρο. Οι Μεξικανοί πολίτες που διαμένουν στο εξωτερικό και διατηρούν τα πολιτικά τους δικαιώματα μπορούν να ψηφίσουν εγγραφόμενοι στον Εκλογικό Κατάλογο Πολιτών Κατοίκων Εξωτερικού και να καταθέσουν την ψήφο τους σε πρεσβεία, ηλεκτρονικά ή ταχυδρομικώς.

Στις 30 Απριλίου 2024 το INE ανακοίνωσε ότι υπήρχαν 98.329.591 εγγεγραμμένοι ψηφοφόροι στο Μεξικό, 187.388 εγγεγραμμένοι ψηφοφόροι στο εξωτερικό, 30.391 εγγεγραμμένοι ψηφοφόροι σε προφυλάκιση και 4.002 εγγεγραμμένοι για πρόωρη ψήφο.

### Προεδρικές εκλογές
Ο πρόεδρος εκλέγεται με πλειοψηφικό σύστημα σε έναν γύρο· δεν προβλέπεται δεύτερος γύρος επαναληπτικών εκλογών. Το άρθρο 83 του Μεξικανικού Συντάγματος περιορίζει τον πρόεδρο σε μία και μοναδική εξαετή θητεία, που αποκαλείται *[[Sexenio (Μεξικό)|sexenio]]*· κανείς που έχει υπηρετήσει ως πρόεδρος, ακόμη και προσωρινά, δεν μπορεί να θέσει ξανά υποψηφιότητα ούτε να υπηρετήσει ξανά στο αξίωμα. Ο νέος πρόεδρος θα ορκιστεί την 1η Οκτωβρίου.

### Βουλευτικές εκλογές
Τα 500 μέλη της Βουλής των Αντιπροσώπων εκλέγονται με δύο τρόπους: 300 εκλέγονται σε μονοεδρικές περιφέρειες με πλειοψηφικό σύστημα, και οι υπόλοιποι 200 εκλέγονται με αναλογική εκπροσώπηση σε πέντε πολυεδρικές περιφέρειες, με τις έδρες να κατανέμονται σύμφωνα με τη μέθοδο του Χάμιλτον. Κανένα κόμμα δεν επιτρέπεται να κατέχει περισσότερες από 300 έδρες. Οι βουλευτές εκλέγονται για τριετή θητεία και θα υπηρετήσουν στην 66η Βουλή.

Τα 128 μέλη της Γερουσίας εκλέγονται επίσης με δύο τρόπους: 96 εκλέγονται σε 32 τριεδρικές περιφέρειες βάσει των πολιτειών της χώρας, και οι υπόλοιποι 32 σε μία ενιαία εθνική περιφέρεια με αναλογική εκπροσώπηση. Στις τριεδρικές περιφέρειες, δύο έδρες κατανέμονται στο κόμμα ή συνασπισμό που λαμβάνει τις περισσότερες ψήφους (*mayoría relativa*) και μία έδρα στο κόμμα ή συνασπισμό που λαμβάνει τις δεύτερες περισσότερες ψήφους (*primera minoría*). Οι γερουσιαστές εκλέγονται για εξαετή θητεία και θα υπηρετήσουν στην 66η και στην 67η Βουλή.

### Ανακατανομή εκλογικών περιφερειών
Τον Δεκέμβριο του 2022 το INE ανακατένειμε τις 300 εκλογικές περιφέρειες της χώρας, καθιστώντας αυτές τις εκλογές τις πρώτες με τα νέα όρια. Μικρές αλλαγές έγιναν επίσης στις πέντε πολυεδρικές περιφέρειες, επηρεάζοντας τις πολιτείες Ιδάλγο και Κερέταρο. 

#### Νεοδημιουργημένες έδρες
Δημιουργήθηκαν επτά νέες περιφέρειες.

#9η της Μπάχα Καλιφόρνια
# 8η της Κοαουίλα
# 13η του Νουέβο Λεόν
# 14η του Νουέβο Λεόν
# 16η της Πουέμπλα
# 6η της Κερέταρο
# 6η της Γιουκατάν

#### Κατηργημένες έδρες
Καταργήθηκαν επτά περιφέρειες.

# 23η της Πόλης του Μεξικού
# 24η της Πόλης του Μεξικού
# 9η του Γκερρέρο
#41η της Πολιτείας του Μεξικού
#|12η της Μιτσοακάν
# 9η της Ταμαουλίπας
# 20ή της Βερακρούζ

## Αποτελέσματα
### Προεδρικές εκλογές

### Βουλευτικές εκλογές

#### Λαϊκή ψήφος
Αποτελέσματα κατά λίστα

### Γερουσιαστικές

#### Λαϊκή ψήφος
Αποτελέσματα κατά λίστες

## Σημειώσεις και παραπομπές


2024
Μεξικο